**Харолд 210915**

**Ұйқы жоқ кезде**

***"Төсекте жатқанда ешқандай қамықпассың,***

***Қауіпті уайымдамай, жайлы ұйықтарсың"***

***(Нақыл сөздер 3:24)***

Сағат 1:30, 2:30, 3:30.... Мен төсек сағатымның жарқыраған дисплейінде сағаттар тілімдерінің баяу жүріп жатқанын бақылап жаттым. Неліктен мен бұл ұйқысыздықтан арыла алмадым? Менің өмірімдегі барлық уайымдар, төсегімнің айналасында айналып жүргендей болды. Түнгі тыныштықта өмірдің ауыртпалығы, қорқыныш пен қайғы біздің санамызға еніп кетеді. Киелі кітапта біздің уайымдарымыз бен түнгі қараңғылық туралы айтылған көп жерлер бар, бірақ мұнда екі шындық бар.

Біріншіден, түнде бәрі жаманырақ болып көрінетіне себеп бар. Бізде бір дұшпан бар, ол бізді есімізден шығаруға тырысады, және ол мұны істеудің ең жақсы уақытын біледі. «Салауатты да сергек болыңдар! Сендердің қас жауларың, шайтан, ақырған арыстандай қауымды айнала шарлап, кімді жалмасам деп торуылдап жүр», - деп жазылған. (Петір бірінші хаты 5:8).

Алайда Құдай ұйықтамайды. «Тайдырмайды Ол табаныңды, Ұйықтамайды Қорғаушың, Исраилді Қолдап-қорғаушы Қалғымайды да ұйықтамайды.» (Забур 120:3-4). Құдай біздің басымыздағы барлық уайымдарымызбен күресіп жатқандарымызды көріп, соның бәрін Оған тапсырып, тәп-тәтті ұйықтауымызды қалайды. Өйткені: «Көк пен жерді жаратқан Құдай Ием маған жар», - делінген. (Забур 120:2)

Ол түнде ғана емес, өмір бойына бізбен бірге болып, бізге көмектеседі. “Бүгіннен бастап мәңгі бақи Иеміз қорғайтын болады Барып-келу сапарыңды».” (Забур 120:8-аят).